Skoleåret 1970/71 ble det utdannet tre kull hjelpepleiere i vernepleie og Vernepleierskolen i Klæbu (3-årig vernepleierutdanning) startet 12. februar 1973. Fire fritidslederstillinger ved pleiehjemmet ble besatt og førte til et organisert aktivitetstilbud og økt fysisk fostring. Det ble også åpnet fem små paviljonger som var boliger for åtte barn/ungdom, at disse var planlagt som boliger og ikke avdelinger eller internat var en stor endring. Disse tre hendelsene påvirket i stor grad livet på institusjonen i begynnelsen av 1970-årene. 1970-tallet var preget av stor bruk av ikke-godkjente stillinger og budsjettoverskridelser, allikevel påpekte det såkalte et fagutvalg oppnevnt av fylket, at institusjonen trengte ytterligere 108,5 stillinger for å ha en nøktern minstebemanning. Samtidig fikk den såkalte med Dagbladets overskrift «Tortur i norsk vitenskap» stor oppmerksomhet i norske medier. Avsløringene i Gro-saken rystet Norge og mediepresset det medførte skapte uro og engstelse blant personalet men førte også til at HVPU kom høyere på den politiske dagsorden og fokuset på nedbemanning ble borte.